

RÕIVASTUMISETIKETT – pidulikud üritused
Pidulikud üritused jagunevad vastavalt eesmärgile ja sisule ametlikeks ning mitteametlikeks. Rõivastus peab alati kokku sobima sündmusega. Järgnevalt toome Teieni mõned soovitused ja mõisted sellest maailmast.
Etikett ärimaailmas
Ärimaailm ja diplomaatia on rõivastuse suhtes konservatiivne, kus tähtsad on pisiasjad, mitte moemuudatused. Ametirõivastus ei tohi juhtida tähelepanu soole ja seksuaalsusele. Korrektne rõivastus peab andma võimaluse keskenduda tööalasele tegevusele, mitte isikule.
Rõivastus vastuvõttudel
Rõivastussoovitus on tavaliselt märgitud kutsele, Eestis tavaliselt kutse vasakusse nurka. Kutsele märgitakse vaid mehe rõivastus ja selle järgi teeb oma valiku naine. Kutsetele märgitakse riietuse nõuded võõrkeeles.
Mees ja naine peavad alati jälgima, et rõivastus oleks omavahel kooskõlas ja paar moodustaks ühtse terviku.
Päevased üritused enne kella 18.00
Mehe riietusvõimalused: ülikond, klubipintsak, sakoülikond, žakett
Naise riietumisvõimalused: kleit, nn ”väike must kleit”, kostüüm, pükskostüüm
Ülikonna, klubipintsaku ja sakoülikonna kõrvale sobib kleit, kostüüm või pükskostüüm; zaketti kõrvale sobib kleit või kostüüm.
Klubipintsak – tavaliselt ühevärviline (üldjuhul sinine), metallnööpidega, klubi embleemiga rinnataskul. Juurde sobivad hallid püksid, valge või triibuline särk, triibuline klubi lips või kaelaside (plastroon) ning mustad Oxfordi tüüpi kingad.
Sakoülikond - must pintsak, hall vest, halli-musta triibulised püksid, valge triiksärk, pikk peenetriibuline lips ning mustad Oxfordi tüüpi kingad.
Žakett - must pikk printsesslõikelise seljaosaga pintsak, halli-musta triibulised püksid, hall klassikaline vest, tiibkraega särk, plastroon e. ascot - kaelaside (halli-valgetriibuline), mustad Oxfordi tüüpi kingad .
Õhtused üritused peale kella 19.00
Mehe riietusvõimalused: tume ülikond, smoking, spenser, frakk, vormirõivad
Naise riietumisvõimalused: kleit (pikkus sõltub sündmuse pidulikkusest), kostüüm, pükskostüüm
Fraki juurde kantakse täispikka õhtukleiti ehk galakleiti.
Smoking koosneb: pintsak (siidiga kaetud nööbid ja reväärid), mustad lampassidega püksid, valge tiibkraega särk, kikilips, Cummerbund või vest, mustad lakk-kingad.
Spenser - lühike smokingi-tüüpi pintsak, lampassidega mustad püksid, valge tiibkraega särk, vöö e. Cummerbund, kikilips, mustad Oxfordi tüüpi kingad.
Frakk – must äralõigatud hõlma ja printsess- lõikelise seljaosa ning lõhikuga pintsak (siidiga kaetud reväärid ja nööbid), mustad lampassidega püksid, põllvest (valgest pikeekangast), valge tiibkraega frakisärk, valge kikilips, mustad lakk-kingad.
Allikas: internet
LOE LISAKS:
|© Argos Group OÜ|